ممتاز بیگم

ممتاز بیگم کی پیدائش 5 مئی 1974 کو ہوئی۔وہ ایک بنگلہ دیشی گلوکارہ اور 2014 سے مانک گنج 2 کے حلقہ سے قومی اسمبلی کی ممبر ہیں۔  انھیں "دی میوزک کوئین" کے طور پر جانا جاتا ہے۔    انہوں نے چار دہائیوں پر محیط اپنے کیریئر میں 700 کے قریب البمز ریکارڈ کیے ہیں۔ ممتاز بیگم بنگلہ دیش ، برطانیہ اور امریکا میں مختلف محافل موسیقی پیش کرچکی ہیں۔ انھوں نے خاص طور پر لندن میں بنگلہ دیشی تارکین وطن کی کمیونٹیز کے لیے بے شمار پروگرام سر انجام دیے ہیں بطور خاص وہ بیساکھی میلے کے دوران اپنی پرفارمنس کے لیے بہت مشہور ہیں   ممتاز یبگم نے فلم پریا تمھیں سکھی ہو (2004) کے لیے بہترین خواتین پلے بیک گلوکارہ کا بنگلہ دیشی قومی فلم کا ایوارڈ بھی جیتا۔

ابتدائی زندگی 
بیگم 5 مئی 1974  کو مانیک گنج کے سنگیر گاؤں جوائمنٹوپ میں پیدا ہوئیں۔ انہوں نے اپنے بچپن کا بیشتر حصہ موسیقی سیکھنے میں اپنے والد موڈھو بویاٹی کے ساتھ گزارا جو ایک گلوکار بھی تھے  ان کے دیگر اساتذہ اور اساتذہ میں ماتل رزاق دیوان اور عبد الرشید سرکر شامل ہیں۔

کیریئر 
ابتدا میں ممتاز بیگم اپنے جاری کردہ البمز کی مکمل مالی معاونت خود کیا کرتی تھیں ان کی مقبولیت کے بعد پروڈیوسروں نے مزید ریکارڈنگ کے لیے پیسے لگانے شروع کر دیے لیکن ان کا معاوضہ بہت کم تھا اور معاہدہ میں یہ شرط عائد کی گئی تھی کہ اگر وہ البم اچھی طرح سے فروخت نہیں ہوتی ہے تو اس کی واپسی کی ادائیگی ہوگی۔ تاہم جلد ہے وہ مقبولیت حاصل کر بیٹھیں اور اکثر دن میں دو دو گانوں کی ریکارڈنگ شروع ہو گئی۔ بنگلہ دیشی روزنامہ ڈیلی اسٹار کے ساتھ ایک انٹرویو میں انہوں نے بتایا: "مجھے چند منٹ پہلے دھن اور میوزک ٹریک سونپ دیا جاتا تھا اور اس کی ریہرسل کے لیے شاید ہی کوئی وقت ہوتا تھا اور مجھے اسے ایک ہی بار ریکارڈ کرنا پڑتا تھا۔" ان کے کچھ میوزک البمز ریٹرن ٹکٹ ، اشول بوٹھھوکی ، مرسیڈر تلیم اور روجر بازار ہیں۔
ممتاز بیگم 2014 میں مانک گنج 2 سے پارلیمنٹ کے لیے بھی منتخب ہوئی تھیں

خیراتی کام 
ممتازبیگم نے اپنے آبائی گائوں جومونٹوپ میں اوربس انٹرنیشنل کے تعاون سے 50 بستروں کا ممتاز آئی اسپتال قائم کیاہے یہ اسپتال ان کے والد موڈھو بویاٹی کی یاد میں قائم کیا گیا تھا ، جن کی بینائی غربت کی وجہ سے موتیا کا آپریشن نہ ہوسکنے کی وجہ سے چلی گئی تھی۔

مزید دیکھیے 
 بنگلہ دیش میں سیاست
 بنگلہ دیش کے عام انتخابات، 2018ء

حوالہ جات 

1974ء کی پیدائشیں
اکیسویں صدی کی گلوکارائیں
اکیسویں صدی کے بنگلہ دیشی گلوکار
بقید حیات شخصیات
بنگلہ دیشی گلوکارائیں
بنگلہ دیشی لوک گلوکار
دسویں جاتیہ سنسد کے ارکان
گیارہویں جاتیہ سنسد کے ارکان
بنگلہ دیشی خواتین موسیقار
اکیسویں صدی کی بنگلہ دیشی خواتین سیاست دان
Short description is different from Wikidata
بیسویں صدی کے بنگلہ دیشی گلوکار